|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 03.06.2022 |

|  |
| --- |
| 1. **Objekta nosaukums:** Bērnu diennakts nometnes (turpmāk – Objekts) |
| 1. **Objekta īpašnieks:** Telpu īpašnieks – SIA „Brocēnu sporta centrs”, reģistrācijas Nr.48503010397, Ezera iela 1, Brocēni, Brocēnu novads, LV – 3851. Telpu nomnieks – Saldus novada pašvaldības Brocēnu bērnu un jaunatnes sporta skola (Brocēnu BJSS), reģistrācijas Nr.4171902091, Ezera iela 1, Brocēni, Saldus novads, LV- 3851 |
| 1. **Objekta adrese:** Ezera iela 1, Brocēni, Saldus novads, LV – 3851 |
| 1. **Novērtēšanu veica:** 02.06.2022., Sabiedrības veselības departamenta Kurzemes kontroles nodaļas higiēnas ārsts Svetlana Juņina |
| 1. **Novērtēšanā piedalījās:** Brocēnu BJSS direktore Evija Šulce |
| 1. **Konstatēts**   **6.1. Vispārīgās ziņas par objektu/ objekta raksturojums**  SIA “Brocēnu sporta centrs” nakts mītnes telpu, Brocēnu ledus halles un Brocēnu sporta kompleksa – sporta zāles telpu, Ezera ielā 1, Brocēni, Saldus novads, higiēniskais novērtējums veikts sakarā ar atzinuma sniegšanu par telpu izmantošanu bērnu diennakts nometņu organizēšanai.  Brocēnu sporta centrs ir liels sporta komplekss, kurā ietilps ledus halle, sporta zāle, stadions ar futbola laukumu, trenažieru zāle, nakts mītne.  Bērnu nometņu dalībnieku izmitināšana paredzēta Sporta centra nakts mītnē, kura atrodas sporta zāles divstāvu piebūvēs,- pirmā un otrā (tālākā) korpusā, otrā stāvā, pa 7 guļamtelpām katrā korpusā, kopā – 14 trīs/četrvietīgas guļamtelpas, papildus tam 1.korpusā 2.stāvā iekārtotas divas lielas guļamtelpas sešām guļamvietām katrā. 2.korpusā 1.stāvā iekārtoti divi dzīvojamie numuri: divistabu un VIP numurs, kur iekārtota guļamtelpa, atpūtas telpa ar virtuves zonu, sanmezgls ar dušas kabīni, klozetpodu, izlietni un bidē. Guļamtelpas aprīkotas ar mēbelēm pietiekošā daudzumā,- ir gultas, drēbju pakarināmie statīvi, skapīši, galdi. Katrā korpusā 2.stāvā un 2.korpusa 1.stāvā ierīkotas divas koplietojamās tualetes, katrā ierīkots viens klozetpods un viena roku mazgātne. 2.korpusā 2.stāvā ierīkotas divas dušas telpas ar divām un trīs dušas ierīcēm; starp dušas ierīcēm - izbūvētas starpsienas. 1.korpusā nometnes dalībnieku vajadzībām tiks izmantotas dušas telpas ģērbtuvēs pie sporta zāles.  Novērtēšanas laikā visas nakts mītnes telpas un to iekārtas ir tīras, visas sanitārtehniskās iekārtas ir darba kārtībā. Uzkopšanas līdzekļi, inventārs un dezinfekcijas līdzekļi (virsmām un roku dezinfekcijai) – pietiekošā daudzumā. Gultas veļas komplekti – pietiekošā daudzumā. Veļas mazgāšana – ārpakalpojums. Nometnēs tiks nodrošināta iespēja epidemioloģiskās drošības pasākumu ievērošanai Covid-19 infekcijas izplatības ierobežošanai atbilstoši LR IZM VISC „Vadlīnijām piesardzības pasākumiem bērnu nometņu organizētājiem”. Nakts mītnē ir nodrošināta pirmās palīdzības aptieciņa.  Sporta zāle atrodas atsevišķā ēkā – ķieģeļu mūra ēka, kura tika būvēta, kā sporta zāles ēka, ēkas kopējā platība ~1992 m2. Sporta zāles platība – 630 m2. Pie sporta zāles 1.stāvā iekārtotas divas tualetes telpas – meitenēm un zēniem, četras ģērbtuves sportistiem t.sk. nodrošināta atsevišķa ģērbtuve treneriem. Ieejas tualetēs no kopējā gaiteņa blakus ģērbtuvēm. Tualetes ar priekštelpu, kur ierīkotas roku mazgātnes – meiteņu tualetē – divas roku mazgātnes, zēnu tualetē – viena. Klozetpodi ierīkoti atsevišķās kabīnēs ar durvīm, meiteņu tualetē – 4 klozetpodi, zēnu – 2 klozetpodi, kā arī 2 pisuāri. Patlaban tiek ekspluatētas trīs sportistu ģērbtuves. Ģērbtuves ir pietiekami plašas, pie katras ģērbtuves iekārtota dušas telpa ar trīs dušas ierīcēm, starp dušas ierīcēm ir ierīkotas viegli mazgājamas, dezinficējamas un necaurspīdīgas starpsienas. Ģērbtuves aprīkotas ar pakarināmiem un koka soliem.  Pie sporta zāles iekārtota liela trenažieru zāle, ar dabisko apgaismojumu caur logiem ārsienā. Trenažieru zāle aprīkota ar 14 dažāda veida lieliem trenažieriem un 9 velo trenažieriem.  Ledus halle tika nodota ekspluatācijā 2005.gadā. Pie ledus arēnas telpu plānojumā 1.stāvā iekārtotas četras sportistu ģērbtuves, pie katras ģērbtuves ierīkota viena tualetes telpa ar klozetpodu un roku mazgātni, pie ģērbtuvēm ierīkotas divas dušas telpas, kopskaitā 18 dušas ierīces (uz divām ģērbtuvēm– viena dušas telpa ar deviņām dušas ierīcēm), treneru ģērbtuve, telpa sporta formas žāvēšanai, citas publiskas telpas – 1.stāvā – tirdzniecības telpa, 2.stāvā – administratīvas telpas un kafejnīca. 1.stāvā ierīkotas divas koplietojamās tualetes skatītājiem, katrā tualetē – viens klozetpods un viena roku mazgātne. Sportistu ģērbtuves ir pietiekoši plašas, aprīkotas ar pakarināmiem un koka soliem, nodrošināts speciāls grīdas gumijas segums. Dušas telpās starp dušas ierīcēm ir ierīkotas gludas, viegli mazgājamas un necaurspīdīgas starpsienas.  Novērtēšanas laikā visas ledus halles un sporta zāles telpas un to iekārtas ir tīras, visas sanitārtehniskās ierīces ir darba kārtībā.  **6.2. Iekštelpu virsmu apdare**  Telpu iekšējai apdarei pielietoti mazgājami, dezinficējami, telpu funkcijai atbilstoši materiāli. Nakts mītnes dzīvojamās telpās – lamināta/linoleja grīdas segums, krāsotas sienas. Sporta zālē – krāsotas koka dēļu sporta grīdas, krāsotas sienas, krāsots metāla plākšņu griestu apšuvums. Ģērbtuvēs – linoleja/ledus hallē - gumijas grīdas segums, sienu krāsojums, piekārtie griesti. Sanmezglos – flīžu grīdas un sienu segums, grīdas segums nav bojāts.  **6.3. Apgaismojums**  Telpās nodrošināts dabiskais un mākslīgais apgaismojums. Dabiskais apgaismojums nodrošināts caur logiem ārsienās – visās dzīvojamās telpās ir logi. Dzīvojamās telpās visas apgaismojuma lampas darbojas, apgaismojuma armatūra tīra. Mākslīgā apgaismojuma mērījumi netika veikti. Vizuāli vērtējot, mākslīgā apgaismojuma līmenis telpās ir pietiekams.  **6.4. Siltumapgāde**  Centralizēta, ar pieslēgumu SIA “Brocēnu siltums” Brocēnu pilsētas siltumtīkliem. Telpās ierīkota radiatoru (tērauda paneļu radiatori) apkure.  **6.5. Gaisa apmaiņa**  Objekta telpās nodrošināta dabiskā un ierīkota mehāniskā velkmes ventilācija sanmezglos. Dabiskā ventilācija – caur atveramiem logiem.  **6.6. Ūdens apgāde**  Centralizēta ūdensapgāde – esošs pieslēgums Brocēnu pilsētas ūdensvada tīkliem. Ūdens apgādes iekšējo tīklu plānojums atbilst telpu funkcionālai specifikai. Pie visām izlietnēm un dušām nodrošināta aukstā un karstā ūdens padeve. Ūdens piegādātājs veic dzeramā ūdens kvalitātes kārtējo monitoringu atbilstoši saskaņotajai programmai.  **6.7. Kanalizācijas sistēma**  Esošs pieslēgums Brocēnu pilsētas kanalizācijas tīkliem. Saimnieciskās kanalizācijas iekšējo tīklu plānojums atbilst telpu funkcionālās izmantošanas specifikai.  **6.8. Teritorijas labiekārtošana**  Teritorijā esošs labiekārtojums. Teritorija ir uzkopta, nodrošināta sadzīves atkritumu apsaimniekošana, paredzēta atkritumu konteineru novietne sadzīves atkritumu savākšanai un īslaicīgai uzglabāšanai.  **6.9. Vides pieejamība**  Nakts mītnē nav nodrošināta.  **6.10.Riska faktoru novērtēšana un cita informācija ---------** |
| 7. **Slēdziens**  SIA “Brocēnu sporta centrs” nakts mītnes telpas, Brocēnu ledus halles un Brocēnu sporta kompleksa – sporta zāles telpas Ezera ielā 1, Brocēni, Saldus novads, atbilst higiēnas prasībām tajās var uzsākt bērnu diennakts nometņu darbību, ievērojot bērnu nometņu organizēšanai un darbībai saistošo normatīvo aktu prasības, citā starpā Ministru kabineta 2021.gada 28.septembra noteikumu Nr.662 „Epidemioloģiskās drošības pasākumi Covid-19 infekcijas izplatības ierobežošanai” prasības un LR IZM Valsts izglītības satura centra 2022.gada 7.aprīlī aktualizētas „Vadlīnijas piesardzības pasākumiem bērnu nometņu organizētājiem”. |
| 1. **Rekomendējamie pasākumi -----** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārsts | Svetlana Juņina |

|  |
| --- |
| Svetlana Juņina, 63423795, 26481579  svetlana.junina@vi.gov.lv |
|  |